Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14239

c) Efemerisz adat ellenőrzés. Ez a megközelítés azt foglalja magába, hogy a sugárzott efemeriszek az egymás után következő műhold körönként összehasonlításra kerülnek. Van egy olyan feltételezés, hogy a csak az efemerisz-hiba miatti hiba veszély a műhold helyzetsor földi vezérlő hálózatából ered. A manőverezési utasítás nélküli műhold manőverei miatti hibák valószínűtlenségének elegendőnek kell lenni ahhoz, hogy ez a megközelítés a szükséges sértetlenséget biztosítsa. 7.5.10.1 Az ellenőrző rendszer felépítése (példaként az, ami a Minimális kimutatható hibával /MDE/ érhető el) a sértetlenségi veszély követelményeken és azon a hiba modellen alapszik, amely elleni védelemre az ellenőrző rendszert szánják. A GPS efemerisz-hiba határt a 3.fejezet 3.7.3.1.3 pontjában megadott megbízhatósági követelményekből lehet meghatározni, mivel így egy efemerisz-hiba az a hiba, ami egy nagyobb szolgáltatási hibát képezne. 7.5.10.2 A GLONASS vezérlő része az efemerisz és idő paramétereket ellenőrzi, és bármilyen rendellenes helyzetben megkezdi az új és pontos navigációs közlemény leadását. Az efemerisz- és idő paraméter hibák nem haladják meg a 70 méteres távolságmérési hibákat. A GLONASS műhold hiba gyakorisága az efemerisz és idő paraméter hibákat is beleértve nem haladja meg a 4 × 10-5 -t műholdanként és óránként. 7.5.11 Egy tipikus GBAS földi al-rendszer a referencia pont közvetlen szomszédságában telepített 2-4 referencia vevő méréseit dolgozza fel. A repülőgép vevője nagyszámú hiba, vagy hiba állapot ellen védett egy egyedülálló referencia vevőben úgy, hogy az 1. Típusú, vagy a 101. Típusú közleményből származó B paramétereket feldolgozzák és összehasonlítják a különböző referencia vevőből származó adattal. A referencia vevő mérésekben megfelelően felépített redundanciával rendelkező alternatív rendszer kialakítások alkalmazhatnak olyan feldolgozó algoritmusokat, melyek képesek azonosítani nagyszámú hibákat, vagy meghibásodásokat az egyes vevőkben. Ez felhasználható egy széles területen elosztott vevőkkel és ionoszférikus áthatolási pontok megfelelő sűrűségével rendelkező GRAS hálózatnál arra, hogy elkülönítsék a vevő hibákat az ionoszférikus hatásoktól. A sértetlenség (integritás) megvalósítható csak a védelmi szintek használatával a normál mérési állapotoknál (VPLHO és LPLHO), a megfelelő Kffmd és σpr_gnd értékekkel. Ez a B paramétereket nem tartalmazó 101. Típusú közlemény használatával valósítható meg. 7.6 A szolgáltatás folyamatossága 7.6.1 A földi folyamatossági és sértetlenségi kijelölő. A földi folyamatossági és sértetlenségi kijelölő (GCID) a GBAS földi al-rendszerek osztályozását biztosítja. A földi al-rendszer kielégíti az I. Kategóriájú precíziós megközelítési, vagy az APV követelményeket akkor, amikor a GCID 1-re van állítva. A GCID 2, 3 és 4 olyan jövőbeli üzemeltetések alátámasztására vannak tervezve, amelyek 2007/70/II. szám követelményei jóval szigorúbbak, mint az I. Kategóriájú üzemeltetéseké. A GCID a földi rendszer állapotának egy olyan tervezett jelzése, ami akkor használatos, amikor egy légijármű kiválaszt egy megközelítést. Nem az a célja, hogy helyettesítse, vagy kiegészítse az 1. Típusú közleményekben közölt folyamatos sértetlenségi jelzéseket. A GCID nem biztosít semmilyen jelzést a földi alrendszernek a GBAS helymeghatározási szolgáltatás alátámasztási képességéről. 7.6.2 A földi al-rendszer szolgáltatási folyamatossága. A GBAS földi al-rendszerekkel szemben az az elvárás, hogy feleljenek meg a ”B”- Függelék 3. fejezetének 3.6.7.1.3 pontjában meghatározott folyamatosságnak azzal a céllal, hogy az I. Kategóriájú precíziós megközelítést és az APV-t alátámasszák. Azoknak a GBAS földi al-rendszereknek, amelyek arra a célra is szolgálnak, hogy más üzemeltetéseket is alátámasszanak, a GBAS helymeghatározási szolgáltatás felhasználásán keresztül teljesíteniük kell a közelkörzeti területi működéshez szükséges minimális folyamatossági követelményt, ami 1 – 10-4/óra. (3. fejezet 3.7.2.4-1. táblázat). Amikor az I. Kategóriájú precíziós megközelítésre megkívánt folyamatosság (1 – 3,3 × 10-6/15 másodperc) óránkénti értékre kerül átalakításra, akkor az nem elégíti ki az 1 – 10-4/óra minimális folyamatossági követelményt. Ennek megfelelően kiegészítő intézkedések szükségesek ahhoz, hogy az egyéb üzemeltetések által megkívánt folyamatosság kielégíthető legyen. Az egyik módszer a teljesítés igazolására annak elfogadása, hogy a légijármű fedélzeti rendszere felhasználja mind a Földi Bázisú Kiegészítő Rendszert /GBAS/, mind a Légijármű Bázisú Kiegészítő Rendszert /ABAS/ a tartalék biztosításához, és azt, hogy az ABAS kielégítő pontosságot biztosít a tervezett üzemeltetéshez. 7.7 GBAS csatorna kiválasztás 7.7.1 A GBAS-nél használt csatorna számok megkönnyítik az illeszkedést a légijármű berendezése és azon térbeli-jel között, ami összhangban van az ILS-el és az MLS-el való illesztésekkel. A légijármű pilótakabinjának egység berendezését és a személyzetnek a GBAS-hez való kapcsolódását 5számjegyes csatorna számok bevitelére lehet alapozni. Egy olyan illeszkedés, ami a megközelítés kiválasztáson és a repülés vezérlési funkción alapszik, és az ILS-nél fennálló jelenlegi gyakorlathoz hasonló, ugyancsak lehetséges. A GBAS csatorna számot tárolni lehet egy fedélzeti navigációs adatbázisban, egy megnevezett megközelítés egy részeként. A megközelítést a nevével lehet kiválasztani, és a csatorna számot automatikusan biztosítani lehet a berendezés részére, hogy annak ki ’kelljen’ választani a megfelelő GBAS megközelítési adatokat a sugárzott adatokból. Hasonlóképpen a GBAS helymeghatározási szolgáltatás felhasználását is lehet egy 5-számjegyű csatorna szám kiválasztásra alapozni. Ez lehetővé teszi a Végső megközelítési szakasz /FAS/ adatok által meghatározott megközelítésektől eltérő üzemeltetések végrehajtását is. 7.7.2 A 20 001 és a 39 999 közötti csatorna számokból választanak egyet, amikor Végső Megközelítési Szakasz (FAS) adatot sugároznak ki a 4. Típusú közleményben. A 40 000 és a 99 999 közötti csatorna számokból választanak egyet, amikor a fedélzeti adatbázisból egy Megközelítés Függőleges Vezetéssel-hez (APV) kapcsolt FAS adathoz jutnak hozzá. 7.8 Referencia pálya adat-kiválasztó /RPDS/ és Referencia állomás adat-kiválasztó /RSDS/ Egy térképezési vázlat egy egyedi csatorna-szám kijelölést biztosít minden egyes GBAS megközelítésre. A csatorna-szám öt számjegyből áll, a 20 001-től a 39 999-ig terjedő tartományban. A csatorna-szám lehetővé teszi a GBAS légijármű fedélzeti al-rendszernek a pontos frekvenciára hangolást, és annak a Végső Megközelítési Szakasz (FAS) adatblokknak a kiválasztását, amely a kívánt megközelítést meghatározza. A pontos FAS adatblokk a referencia pálya adat-kiválasztóval (RPDS) kerül kiválasztásra, ami a 4. Típusú közleményben a FAS meghatározási adat egy részeként került beépítésre. A D-6. táblázat példákat mutat be a csatorna-szám, a frekvencia és az RPDS közötti összefüggésre. Ugyanilyen térképezési vázlatot kell alkalmazni a helymeghatározási szolgáltatásnak a Referencia állomás adat-kiválasztó /RSDS/ általi kiválasztására. Az RSDS a 2. Típusú közleményben 2007/70/II. szám kerül sugárzásra, és lehetővé teszi egy olyan egyedüli GBAS földi al-rendszer kiválasztását, amely biztosítja a helymeghatározási szolgáltatást. Az olyan földi al-rendszereknél, amelyek nem biztosítják a helymeghatározási szolgáltatást, de sugározzák a kiegészítő efemerisz adatokat, az RSDS a 255-re van kódolva. Az egy földi al-rendszer által sugárzott összes RPDS-nek és RSDS-nek egyedülinek kell lenni a sugárzási frekvencián a jel felhasználási földrajzi körzetén belül. Az RSDS értéke nem lehet azonos egyetlen sugárzott RPDS értékkel sem. D-6. táblázat: Csatorna kijelölési példák Csatorna-szám (N) Frekvencia MHz-ben (F) Referencia pálya adat- kiválasztó (RPDS), vagy Referencia állomás adatkiválasztó (RSDS) szám 20 001 108,025 20 002 108,05 20 003 108,075 ….. ….. ….. 20 397 117,925 20 398 117,95 20 412 (Megjegyzés) 108,025 20 413 108,05 ….. ….. ….. Megjegyzés. – A 20 398 és a 20 412 közötti csatornák nem oszthatók ki, mivel a csatorna algoritmusa olyan frekvenciákra jelöli ki azokat, amelyek kívül esnek a 108,025 MHz és a 117,950 MHz közötti tartományon. Hasonló csatorna kiosztási ’rés’ fordul elő az egyes RPDS átmeneteknél is. 7.9 A Referencia Pálya Adat-kiválasztó /RPDS/ és a Referencia Állomás Adat-kiválasztó /RSDS/ kijelölése a szolgáltatás biztosítója által Az RPDS és RSDS kijelöléseket ellenőrizni kell azért, hogy a csatorna számok duplikált használatát az adat sugárzó frekvencia védelmi területén belül elkerüljék. Ennek megfelelően a GBAS szolgáltatás biztosítónak biztosítania kell azt, hogy az RPDS és RSDS csak egyszer kerül kijelölésre egy meghatározott GBAS földi al-rendszer rádió hatótávolságán belül. Az RPDS és RSDS kijelölését a frekvencia kijelölésnek és a VHF adat sugárzás időréseinek kijelölésével együtt kell kezelni. 7.10 GBAS azonosító A GBAS azonosító /ID/ használatos egy, a GBAS fedésterületi körzetén belüli egy adott frekvencián működő földi al-rendszer egyedülálló azonosítására. A légijármű navigálásakor egy GBAS földi alrendszer egy, vagy több GBAS sugárzó állomásának adását fogja felhasználni (amiket a közös GBAS azonosító fog jellemezni). 2007/70/II. szám 7.11 Végső megközelítési szakasz (FAS) pálya 7.11.1 A FAS pálya egy térbeli vonal, amelyet a Leszállási küszöb pontja/Látszólagos küszöb pontja (LTP/FTP), a Repülési pálya irány pont (FPAP), a Küszöb keresztezési magasság (TCH) és a Siklópálya szöge (GPA) határozza meg. Ezek a paraméterek azokból az adatokból kerülnek meghatározásra, amelyeket a 4. Típusú közleményen belül a FAS adatblokk biztosít. Az ezen paraméterek és a FAS pálya közötti összefüggést a D-6. ábra mutatja be. 7.11.1.1 Az SBAS és néhány GBAS megközelítés számára szükséges FAS adatot a közös fedélzeti adatbázisban tárolják, mely támogatja mind az SBAS-t, mind a GBAS-t. Az Államok a felelősek az APV eljárások támogatásához szükséges FAS adat biztosításáért, amikor a 4. Típusú közleményt nem sugározzák ki. Ezek az adatok azokat a paramétereket tartalmazzák, melyek a FAS blokkban és az RSDS-ben vannak, valamint a kiosztott sugárzási frekvenciát is tartalmazzák. Egy adott megközelítési eljáráshoz szükséges FAS blokkot a ”B”- Függelék, 3.6.4.5.4 pontja és a B-66. Táblázat ismerteti. 7.11.2 A Végső megközelítési szakasz /FAS/ pálya meghatározása 7.11.2.1 Oldalirányú irányítottság. A Leszállási küszöb pont/Látszólagos küszöb pont /LTP/FTP/ jellemzően a futópálya küszöbénél, vagy annak közelében van. Azonban azért, hogy üzemeltetési körülmények, vagy fizikai korlátozások kielégítésre kerüljenek, az LTP/FTP lehet nem a futópálya küszöbénél is. A Repülési pálya irány pont /FPAP/ az LTP/FTP-hez kapcsolódóan használatos a megközelítés oldalirányú referencia síkjának meghatározására. Egy közvetlen egyenes megközelítésre, ami a futópályával egy vonalban van, a Repülési pálya irány pont /FPAP/ a futópálya megállási végénél, vagy azon túl van. Az FPAP nem kerül elhelyezésre a futópálya megközelítési vége elé. 7.11.2.2 ∆Hossz eltérés. A ∆hossz eltérés a futópálya végétől az FPAP-ig tartó távolságot határozza meg. Ez a paraméter azért van biztosítva, hogy lehetővé tegye a légijármű fedélzeti berendezése számára a futópálya végéig tartó távolság kiszámítását. Ha a ∆hossz eltérés nincs beállítva úgy, hogy megfelelően jelezze a futópálya végét az FPAP-hoz viszonyítva, akkor a szolgáltatás biztosítónak biztosítania kell azt, hogy a paraméter „nincs biztosítva”-ként kerüljön kódolásra. 7.11.2.3 Függőleges irányítottság. A helyi függőleges a megközelítésre a WGS-84 ellipszoidra merőlegesként van meghatározva az LTP/FTP-nél, és ez jelentősen eltérhet a helyi gravitációs vektortól. A megközelítésre a helyi szint síkja úgy van meghatározva, hogy az az LTP/FTP-n áthaladó helyi függőlegesre merőleges sík (azaz az LTP/FTP-nél lévő ellipszoid érintője). Az Alapsík keresztezési pont (DCP) egy, a Küszöb keresztezési magasság /TCH/ által meghatározott pontnál lévő magasság az LTP/FTP felett. A Végső megközelítési szakasz /FAS/ pályája úgy van meghatározva, hogy egy vonal egy szögértékkel (amit a Siklópálya szöge /GPA/ határoz meg) ahhoz a helyi szintű síkhoz van viszonyítva, amely az Alapsík keresztezési ponton /DCP/ halad át. A Siklópálya befogási pont /GPIP/ az a pont, ahol a Végső megközelítési pálya keresztezi a helyi szint síkját. A GPIP ténylegesen – a futópálya görbületétől függően – lehet a futópálya felülete fölött, vagy előtt. 7.11.3 „ILS-el hasonlónak látszó” eltérés számítások. A jelenlegi légijármű tervezéshez való összeegyeztethetőségért a légijármű berendezései számára kívánatos az, hogy a kimenő vezetési információk a Végső megközelítési szakasz /FAS/ pályája által meghatározott megkívánt repülési pályához viszonyított eltérések formájában kerüljenek kiadásra. A 4. Típusú közlemények tartalmazzák azokat a paramétereket, amelyek az ILS követelményekkel megegyező eltérések kiszámítását alátámasztják. 7.11.3.1 Az oldalirányú eltérés meghatározása. A D-6. ábra mutatja be a Repülési pálya irány pont /FPAP/ és az oldalirányú szög elétérések kiindulópontja közötti összefüggést. Az útirány szélesség paraméter és az FPAP használatos az oldalirányú eltérések kiindulópontjának és érzékenységének meghatározásához. Az FPAP elhelyezésének és az útirány szélesség értékének szabályozásával egy GBAS útirány szélességet és érzékenységet be lehet állítani a kívánt értékre. Ezeket be lehet állítani 2007/70/II. szám úgy, hogy egybeessenek egy meglévő ILS útirány szélességével és érzékenységével. Ez szükséges lehet, például, a meglévő látásos leszállási segédeszközökkel való összeegyeztethetőséghez. 7.11.3.1.1 Az oldalirányú eltérés referenciája. Az oldalirányú eltérés referencia síkja az a sík, ami magába foglalja az LTP/FTP-t, az FPAP-t és egy, a WGS-84 ellipszoidnak az LTP/FTP-nél lévő merőleges vektorát. Az egyenes-vonalú oldalirányú eltérés az a távolság, ami a számított légijármű helyzet az oldalirányú eltérés referencia síktól. A szögbeli oldalirányú eltérés a GBAS oldalszög referencia pontjához (GARP) viszonyított megfelelő oldalszög eltérés. A GARP az FPAP-on túl az eljárás középvonalában egy állandó 305 méteres (1 000 láb) eltolású pontként került meghatározásra. 7.11.3.1.2 Oldalirányú elmozdulási érzékenység. Az oldalirányú elmozdulási érzékenységet a légijármű fedélzeti berendezése határozza meg a FAS adatblokkhoz megadott útirány szélességből. A szolgáltatás biztosítójának felelőssége az, hogy az útirány szélesség paramétert olyan értékre állítsa be, hogy az a teljes skálájú kitérésnek (azaz 0,155 Modulációs mélység különbség /DDM/, vagy 150 µA) megfelelő szöget adjon minden üzemeltetési kényszert figyelembe véve. 7.11.3.2 Függőleges eltérések. A függőleges eltéréseket a légijármű fedélzeti berendezése számítja ki egy GBAS magassági referencia ponthoz (GERP) vonatkoztatva. A GERP lehet a Siklópálya befogási pontnál /GPIP/, vagy a GPIP-től oldalirányban egy állandó GERP eltolási értékkel, 150 m-el eltoltan. Az eltolt GERP alkalmazása lehetővé teszi a siklópálya eltérésnél azt, hogy ugyanazt a hiperbolikus hatást hozza létre, mint ami az ILS, vagy MLS normál eltolási karakterisztikája (200 láb alatt). Annak az eldöntését, hogy a GERP eltolt vagy sem, a légijármű fedélzeti berendezés végzi a meglévő légijármű rendszerekkel kompatíbilis működési követelményekkel összhangban. A szolgáltatás biztosítóknak tudniuk kell azt, hogy a felhasználók kiszámíthatják a függőleges eltéréseket a GERP felhasználásával, amely bármelyik helyzetben van elhelyezve. A függőleges eltérések érzékenysége a légijármű fedélzeti berendezésben automatikusan van beállítva a Siklópálya szög /GPA/ egy funkciójaként. A GPA és a függőleges eltérés érzékenység közötti összefüggés megegyezik az ILS által biztosított siklópálya elmozdulási érzékenységgel. 7.11.4 A futópálya középvonalával nem egy egyenesbe eső megközelítések. Bizonyos üzemeltetések megkövetelhetik egy olyan megközelítési szakasz meghatározását, amely nem esik egy egyenesbe a futópálya középvonalával, ahogy azt a D-7. ábra bemutatja. Azokra a megközelítésekre, amelyek nem esnek egy egyenesbe a futópályával, az LTP/FTP lehet, hogy igen, lehet, hogy nem a futópálya meghosszabbított középvonalán van. Az ilyen típusú megközelítéseknél a ∆hossz eltérésnek nincs jelentése és így „nem-biztosított”-ra kell állítani. 7.11.5 SBAS szolgáltatás biztosító. Egy közös formátum használatos a Végső megközelítési szakasz /FAS/ adatblokkban, amelyet mind a GBAS, mind az SBAS rendszernek fel kell használni. Az SBAS szolgáltatás biztosító azonosító /ID/ mező azt azonosítja, hogy melyik SBAS rendszer(eke)t használhatja az a repülőgép, amely a megközelítése során a FAS adatokat felhasználja. A GBAS szolgáltatás biztosító megakadályozhatja a bármelyik SBAS szolgáltatáshoz kapcsolódó FAS adatok felhasználását. A GBAS-en alapuló precíziós megközelítéseknél ez a mező nem használatos, és a légijármű fedélzeti GBAS berendezés szándékosan figyelmen kívül hagyhatja azt. 7.11.6 Megközelítés azonosító. A szolgáltatás biztosító felelős azért, hogy minden egyes megközelítésre kijelöljön egy megközelítés azonosítót. A megközelítés azonosításának egyedülállónak kell lenni egy nagy földrajzi területen belül. Az egy adott repülőtéren lévő több futópálya megközelítéseinek azonosítását úgy kell kiválasztani, hogy az összetévesztés és a téves azonosítás lehetőségét lecsökkentsék. A megközelítés azonosítását fel kell tűntetni azon a közzétett térképen, amely a megközelítést leírja. 2007/70/II. szám 7.12 Repülőtéri telepítési megfontolások 7.12.1 A GBAS földi al-rendszer telepítése különleges megfontolásokat foglal magába a referencia vevő antennák és a VHF adat sugárzó /VDB/ antenna(k) leendő elhelyezéseinek kiválasztásában. Az antenna elhelyezés tervezésénél az Annex 14 akadálykorlátozási követelményeit ki kell elégíteni. 7.12.2 A referencia vevő antennák elhelyezése. A helyszínt úgy kell kiválasztani, hogy az egy akadályoktól mentes terület legyen, úgy, hogy lehetővé tegye a műholdak jeleinek vételét olyan ’alacsony’ magassági szögben, amennyire az csak lehetséges. Általánosságban, ha bármi kitakarja a GNSS műholdakat az 5 foknál magasabb magassági szögekben, az csökkenteni fogja a rendszer rendelkezésre állását. 7.12.2.1 A referencia vevők antennáit úgy kell megtervezni és elhelyezni, hogy csökkentsék azokat a többutas szóródási jeleket, amelyek a megkívánt jelet zavarják. Az antennáknak a közel a földfelszín síkjához történő telepítése csökkenti az antenna reflexiókból eredő hosszú késleltetésű többutas szóródást. A felépítési magasságnak elegendőnek kell lenni ahhoz, hogy megelőzzék az antennák hóval való beborítását, vagy a karbantartó személyzet, illetve a földi forgalom általi interferenciát. Az antennát úgy kell elhelyezni, hogy bármilyen fém-szerkezet, mint például levegő szellőztetők, csövek és más antennák, az antenna közel-területi hatásain kívül legyenek. 7.12.2.2 Az egyes referencia vevő antenna elhelyezéseknél a több-utas visszaverődési hiba nagysága mellett a korrelációs fokot is számításba kell venni. A referencia vevő antennákat olyan helyeken kell elhelyezni, amelyek önálló többutas visszaverődési környezetet biztosítanak. 7.12.2.3 Az egyes antennák felszerelése magába kell foglaljon olyan felépítést, ami nem fog meghajolni a szél hatására, vagy jég terhelése alatt. A referencia vevő antennákat olyan területeken kell elhelyezni, ahol az átjárás ellenőrzött. A forgalom hozzájárulója lehet a többutas szóródás miatti hibának, vagy akadályozhatja az antennáktól a műholdra való rálátást. 7.12.3 A VHF adat-sugárzó /VDB/ antenna elhelyezése. A VDB antennát úgy kell elhelyezni, hogy egy akadálymentes rálátási vonal álljon fenn az antennától a fedésterület kiterjedésén belül minden alátámasztott Végső megközelítési szakasz /FAS/ pontra. Tekintetbe kell venni még a minimális adóvevő elkülönítés biztosítását is, úgy, hogy a maximális térerősség ne kerüljön túllépésre. Abból a célból, hogy a szükséges fedés egy többszörös FAS-ra is biztosítva legyen egy adott repülőtéren, továbbá abból a célból, hogy a VDB antenna telepítési rugalmasságát lehetővé tegyék, az adó antenna körüli tényleges fedésterületi kiterjedésnél szükség lehet egy lényegesen nagyobb területre, mint ami egy egyedüli FAS részére szükséges. Ennek a fedésterület biztosításnak a képessége a VDB antenna helyének a futópályához viszonyított helyzetétől és a VDB antenna magasságától függ. Általánosságban mondva, megnövelt antenna magasságra lehet szükség a felhasználók részére az alacsony magasságokon a kielégítő jel erősség biztosításához, de ez elfogadhatatlan többutas szóródási nullát is eredményezhet a kívánt fedésterületi kiterjedésen belül. A megfelelő antenna magasságok meghatározását elemzésre alapozva kell meghozni annak biztosítása érdekében, hogy a jel erősség követelmények a teljes kiterjedésen belül kielégítésre kerüljenek. Figyelmet kell még fordítani a többutas szóródási környezetben lévő terep jellegzetességekre és épületekre is. 7.12.4 Több adó antenna felhasználása a VDB fedésterületének javítása céljából. Néhány GBAS berendezés telepítésnél korlátozások állnak fenn az antenna elhelyezésnél, a helyi terep, vagy akadályok földi többutas szóródást és/vagy jel-blokkolást eredményezhetnek úgy, hogy bonyolulttá teszik az előírt térerősség biztosítását a fedésterület terjedelmén belüli minden ponton. Néhány GBAS földi berendezésnél alkalmazni lehet egy, vagy több kiegészítő antenna rendszert úgy telepítve, hogy olyan diverziti jel-utat biztosítsanak, ami által azok közösen megfeleljenek a fedésterületi követelményeknek. 7.12.4.1 Amikor többszörös antenna rendszerek használatosak, akkor az antenna sorrendet és a közlemény ütemezést úgy kell elrendezni, hogy a fedésterületen belül minden pontban olyan sugárzást 2007/70/II. szám biztosítson, ami következetesen betartja az előírt minimális és maximális adat sugárzási átviteli sebességet és térerőt, anélkül, hogy meghaladná a vevő alkalmazkodási képességét az adásról adásra történő jelerősség változásokban egy adott időrésben. A vevőnek az elveszett, vagy duplikált közleményeket érintő feldolgozási kérdéseinek elkerülése céljából egy egyedüli kereten belül lévő adott mérési típusú – az 1. Típusú közlemények, vagy az összekapcsolt 1. Típusú közlemény-párok – összes adat továbbítását azonos adat-tartalommal kell biztosítani. 7.12.4.2 Egy példa a többszörös antennák használatára, amikor két, ugyanazon helyen telepített, de a föld felszíne felett különböző magasságban elhelyezett antennát használnak egy berendezésnél. Az antennák magassága úgy van megválasztva, hogy az egyik antenna karakterisztikája kitölti a másik antenna karakterisztikájában a földfelszín síkja által eredményezett reflexiók miatt létrejövő nullákat. A földi állomás váltogatja a sugárzást a két antenna között, az egyes keretek egy, vagy két kijelölt időrését használva az egyes antennákra. Az 1. Típusú közlemények keretenként egyszer kerülnek sugárzásra antennánként. Ez lehetővé teszi egy, vagy két 1. Típusú közlemény vételét keretenként, attól függően, hogy vajon a felhasználó egy antenna karakterisztika ’nulláján’ belül tartózkodik-e. A 2. és 4. Típusú közlemények az első antennáról egy keretben kerülnek sugárzásra, azután a második antennáról a következő keretben. Ez lehetővé teszi minden 2. és 4. Típusú közlemény egyikének vételét egy, vagy két keretben a felhasználó helyzetétől függően. 7.13 Az oldalirányú és a függőleges riasztási határértékek meghatározása 7.13.1 Az oldalirányú és a függőleges riasztási határértékek az I. Kategóriájú precíziós megközelítésekre vonatkozóan úgy kerülnek kiszámításra, ahogy az a ”B”- Függelék B-68. és B-69. táblázataiban meghatározásra került. Ezekben a számításokban a D és H paramétereknek a jelentése a D-8. ábrán került bemutatásra. 7.13.2 Az 1. Kategóriájú precíziós megközelítésekre vonatkozó függőleges riasztási határérték léptéke a Leszállási küszöb pontja/Látszólagos küszöb pontja (LTP/FTP) felett 60m (200 láb) magasságtól kezdődik. Egy olyan eljárásnál, ahol a döntési magasság több, mint 60m (200 láb), a VAL azon a döntési magasságon nagyobb lesz, mint a kisugárzási FASVAL. 7.13.3 Az oldalirányú és a függőleges riasztási határértékek a 40 000 és 99 999 közötti csatorna számokhoz kapcsolódó APV eljárásokra vonatkozóan ugyanúgy kerülnek kiszámításra, ahogy az SBAS-t használó APV eljárásoknál történnek, amit a ”D”- Melléklet, 3.2.8 pontja tartalmaz. 7.14 Ellenőrző és karbantartó tevékenységek 7.14.1 Speciális ellenőrzési követelményekre, vagy beépített vizsgálatokra lehet szükség, és ilyeneket kell meghatározni egyedileg az Államoknak. Mivel a VHF adat sugárzás /VDB/ jelei a kritikusak a GBAS földi állomások üzemeltetésénél, a VDB bármilyen hibáját, - azaz hogy sikeresen továbbítsa a felhasználható jeleket a kijelölt időréseken belül és a teljes fedésterületi körzeten belül - amint csak lehetséges, ki kell javítani. Ennek megfelelően ajánlott az, hogy irányvonalként a következő feltételeket alkalmazzák a VDB ellenőrző berendezés kivitelezésénél:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes